გუბაზ სანიკიძე

გუბაზ სანიკიძე (დ. 2 თებერვალი, 1967, ქუთაისი) — ქართველი ისტორიკოსი, მეცნიერი, პოლიტიკოსი, ისტორიულ მეცნიერებათა კანდიდატი, ისტორიულ მეცნიერებათა დოქტორი.

საქართველოს რესპუბლიკის უზენაესი საბჭოს და ოთხი მოწვევის პარლამენტის (1999, 2008, 2012, 2020) წევრი. საქართველოს პარლამენტის ვიცე-სპიკერი 2015–2016 წლებში. ხელი აქვს მოწერილი საქართველოს დამოუკიდებლობის აღდგენის აქტზე.

 ბიოგრაფია 

 განათლება 
1989 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 1987–1988 წლებში იყო დამასკოს უნივერსიტეტის სტაჟიორი. მუშაობდა თსუ-ს აზია-აფრიკის ხალხთა ისტორიისა და ძველი მსოფლიო ისტორიის კათედრებზე.

 პოლიტიკური კარიერა 
1990 წლიდან იყო ქართველ ტრადიციონალისტთა კავშირის წევრი, 1995 წლიდან კი ამავე პარტიის თავმჯდომარის მოადგილე. 1990–1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი დეპუტატი ამბროლაურის საარჩევნო ოლქიდან, ბლოკი „მრგვალი მაგიდა — თავისუფალი საქართველო“. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1999–2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „საქართველოს აღორძინება“. ფრაქცია „ტრადიციონალისტის“ თავმჯდომარის მოადგილე, შემდეგ ფრაქციის თავმჯდომარე.

2001 წელს 27 სექტემბერს სანიკიძემ პარლამენტს წარუდგინა „ტრადიციონალისტების“ განცხადების პროექტი რომელშიც 5 ძირითადი პუნქტი იყო ხაზგასმული:
„1. საქართველო პრინციპულად უჭერს მხარს აშშ-ს; 
2. საქართველო თანახმაა აშშ-ს დაუთმოს სამხედრო ბაზები და აეროპორტები;
3. პარლამენტი კატეგორიულად არ დაუშვებს კავკასიაში სტრატეგიული ბალანსის დარღვევას;
4. ნატო-მ ჩაატაროს ინსპექცია იმ ეჭვის გასაფანტად, რომ საქართველო მხარს უჭერს ტერორისტებს;
5. პარლამენტი აცხადებს, რომ ქვეყნის საშინაო პრობლემებს მოაგვარებს დემოკრატიული საშუალებებით.“ პარლამენტის პლენარული სესიების მიმოხილვა. 24-28 სექტემბერი 2001 

2004 წელს სანიკიძემ ტელეკომპანია „მზის“ და „რუსთავი 2“-ის მიერ ღამის საინფორმაციო პროგრამების დახურვა ხელისუფლების მხრიდან დამოუკიდებელი ტელევიზიების საქმიანობაში ჩარევას დაუკავშირა. ოპოზიცია სიტყვის თავისუფლების გამო შეშფოთებას გამოთქვამს  ამავე წელს სანიკიძემ გააკეთა შეფასება რომ საქართველოში პრემიერ-მინისტრის თანამდებობის შემოღება „ზურაბ ჟვანიას პოლიტიკური ამბიციების დასაკმაყოფილებლად გახდა საჭირო“.  ტრიუმვირატი ძალაუფლების გადანაწილებას საკონსტიტუციო ცვლილებებით აპირებს 

 ეროვნული ფორუმი და საქართველოს მე-7 მოწვევის პარლამენტი 
2006-2016 პოლიტიკური გაერთიანება ეროვნული ფორუმის დამფუძნებელი და თბილისის ორგანიზაციის თავმჯდომარე. პარტიის პოლიტსაბჭოს წევრი, პოლიტიკური მდივანი.

2008 წელს იყო „ეროვნული საბჭოს“ პარტიული სიის მეშვიდე ნომერი. ცხრა ოპოზიციური პარტიის ბლოკის საარჩევნო სია  სანიკიძე იყო ცხრა ოპოზიციური პარტიის მაჟორიტარობის კანდიდატი ქუთაისის საარჩევნო ოლქში. მაჟორიტარი დეპუტატობის კანდიდატთა სია 

2008 წლის 7 ივნისიდან 20 ივნისამდე იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „გაერთიანებული ოპოზიცია (ეროვნული საბჭო, მემარჯვენეები)“. 13 ივნისს სანიკიძემ სადეპუტატო უფლებამოსილების შეწყვეტა მოითხოვა. ოპოზიციის ლიდერებმა სადეპუტატო მანდატის შეწყვეტა მოითხოვეს  20 ივნისს საქართველოს პარლამენტმა გუბაზ სანიკიძეს პირადი განცხადების საფუძველზე სადეპუტატო უფლებამოსილება შეუწყვიტა. პარლამენტმა გაერთიანებული ოპოზიციის 11 ლიდერს სადეპუტატო უფლებამოსილება შეუწყვიტა 

2009 წელს საქართველოში მიმდინარე საპროტესტო გამოსვლების დროს იყო აქციის ორგანიზატორი ოპოზიციური პარტიების მიერ შერჩეული იმ 4-კაციანი ჯგუფის წევრი, რომელიც 2009 წლის 8 მაისს საქართველოს პარლამენტის თავმჯდომარეს, დავით ბაქრაძეს შეხვდა. ოპოზიცია ბაქრაძესთან შესახვედრად 4-კაციან ჯგუფს გააგზავნის  მოგვიანებით ოპოზიციის ლიდერები, მათ შორის გუბაზ სანიკიძე 11 მაისს, საქართველოს პრეზიდენტს, მიხეილ სააკაშვილს შეხვდნენ. ოპოზიცია პრეზიდენტთან შეხვედრის შემდეგ აქციების გამწვავებაზე საუბრობს  სანიკიძე აქტიურად უჭერდა მხარს პრეზიდენტ მიხეილ სააკაშვილის გადადგომას. გამყრელიძე: მხოლოდ ჩვენს შეცდომას შეუძლია სააკაშვილის გადარჩენა 

 საქართველოს მე-8 მოწვევის პარლამენტის წევრი 
2012 წლის 26 სექტემბერს, არჩევნებამდე რამდენიმე დღით ადრე საქართველოს შინაგან საქმეთა სამინისტრომ გამოაქვეყნა ფარული ჩანაწერები, რომლებშიც შსს-ს მტკიცებით გუბაზ სანიკიძის კახა კალაძესთან და ვალერი ხაბურძანიასთან ასახული. ორივე საუბარის თემას მოსაუბრეების კანონიერ ქურდებთან ურთიერთობას ეხებოდა. სანიკიძემ ჩანაწერებთან დაკავშირებით განაცხადა:  შსს „ქართული ოცნების“ ლიდერების წინააღმდეგ ჩანაწერებს აქვეყნებს  იყო კოალიციის პარტიული სიის მე-6 ნომერი. კახი კალაძე „ქართული ოცნების“ საარჩევნო სიის პირველი ნომერია 

იყო კოალიციის ქუთაისის მაჟორიტარობის კანდიდატი. სანიკიძემ არჩევნებში 47 442 ხმა (54,23%) მიიღო და პირველი ადგილი დაიკავა. შედეგები 2012  2012–2016 წლებში იყო საქართველოს მე-8 მოწვევის პარლამენტის წევრი (ქუთაისის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. 2012 წლის 21 ოქტომბერს არჩეული იქნა საქართველოს პარლამენტის დიასპორისა და კავკასიის საკითხების კომიტეტის თავმჯდომარედ. პარლამენტმა 15 კომიტეტის თავმჯდომარე აირჩია  

2012 წლის 25 ოქტომბერს იყო ერთ-ერთი იმ 88 დეპუტატს შორის რომლებმაც ბიძინა ივანიშვილის მთავრობას და სამთავრობო პროგრამას ნდობა გამოუცხადეს. 

2013 წლის 20 ნოემბერს იყო ერთ-ერთი იმ 93 დეპუტატს შორის რომლებმაც ირაკლი ღარიბაშვილის მთავრობას და სამთავრობო პროგრამას ნდობა გამოუცხადეს. 

2015 წლის 19 თებერვალს საქართველოს პარლამენტმა 104 ხმით ვიცე-სპიკერად გუბაზ სანიკიძე აირჩია. გუბაზ სანიკიძე პარლამენტის ვიცესპიკერი გახდა  2015–2016 წლებში საქართველოს პარლამენტის ვიცე-სპიკერი. 

2015 წლის 29 დეკემბერს იყო ერთ-ერთი იმ 85 დეპუტატს შორის რომლებმაც გიორგი კვირიკაშვილის მთავრობას და სამთავრობო პროგრამას ნდობა გამოუცხადეს. 

2016 წლის 29 აგვისტოს სანიკიძემ განაცხადა რომ ირაკლი ღარიბაშვილის პრემიერ-მინისტრობის პერიოდში არაბულ ქვეყნებში აფხაზეთის დამოუკიდებლობის აღიარების მცდელობები ჩაშალა რის შესახებაც საქართველოს საგარეო საქმეთა სამინისტრო ინფორმირებული არ ყოფილა.  სანიკიძე: არაბულ ქვეყნებში აფხაზეთის დამოუკიდებლობის აღიარების მცდელობები ჩავშალე 

2016 წლის ნოემბერში სანიკიძემ „ეროვნული ფორუმი“ დატოვა. გუბაზ სანიკიძემ „ეროვნული ფორუმი“ დატოვა 

 შემდგომი გარე-საპარლამენტო პოლიტიკური კარიერა 
2016 წლის 30 ნოემბერს სანიკიძე „ერთიან საქართველოს“ შეუერთდა.  გუბაზ სანიკიძე ნინო ბურჯანაძის პარტიას შეუერთდა  2019 წლის 9 მაისს სანიკიძემ „ერთიანი საქართველო — დემოკრატიული მოძრაობა“ დატოვა. სანიკიძემ და პარტიის ლიდერმა, ნინო ბურჯანაძემ გადაწყვეტილება შეხვედრის შემდგომ მიიღეს. გუბაზ სანიკიძემ ნინო ბურჯანაძის პარტია დატოვა 

2019 წლის 11 ივნისს დაფუძნდა პოლიტიკური პარტია „გამარჯვებული საქართველო“, რომლის ერთ-ერთი დამფუძნებელი წევრიც გუბაზ სანიკიძე გახდა. გაბრაზებული ადამიანების „გამარჯვებული საქართველო“ 

2020 წლის 10 ივნისს გუბაზ სანიკიძემ TV პირველის ეთერში თქვა, რომ ის დარწმუნებულია, რომ აშშ-ის საელჩო ბიძინა ივანიშვილის სატელეფონო საუბრებს ისმენს. განცხადებას გამოეხმაურა აშშ-ის ელჩი საქართველოში, კელი დეგნანი. მისი შეფასებით განცხადება „აბსურდი და ტყუილია“. „აბსურდი და ტყუილია“ — კელი დეგნანი გუბაზ სანიკიძის განცხადებას ეხმაურება  მოგვიანებით სანიკიძემ აშშ-ის ელჩს ბოდიში მოუხადა.  გუბაზ სანიკიძე აშშ-ის საელჩოს ბოდიშს უხდის 

2020 წლის 13 ივნისს სანიკიძემ განაცხადა რომ მხარს დაუჭერდა მიხეილ სააკაშვილის ინიციატივას ერთიანი ოპოზიციური სიის შესახებ. სანიკიძე: მთელი სულითა და გულით მხარს დავუჭერდი, რომ ერთი დიდი ოპოზიციური სია გაკეთდეს 

2019 წლის 20 ივნისს მას შემდეგ რაც მართლმადიდებლური საპარლამენტთაშორისო ასამბლეის რუსული დელეგაცია პარლამენტის პლენარულ დარბაზში მივიდა და ასამბლეის პრეზიდენტმა სერგეი გავრილოვმა პარლამენტის თავმჯდომარის სავარძელში დაიკავა და რუსულ ენაზე წაიყვანა სხდომა, გუბაზ სანიკიძემ გააკეთა განცხადება, რომლითაც ცნობილი გახდა რომ პარტია „გამარჯვებული საქართველო“ პარლამენტში განვითარებულ მოვლენებზე პასუხისმგებლობას ხელისუფლებას აკისრებდა და რიგგარეშე არჩევნების დანიშვნას მოითხოვდა. პარტია „გამარჯვებული საქართველო“ რიგგარეშე საპარლამენტო არჩევნებს ითხოვს  2019 წლის 12 ივლისს საქართველოს შინაგან საქმეთა სამინისტრომ 20 ივნისის მოვლენებზე აღძრულ საქმესთან დაკავშირებით შუამდგომლობით მიმართა თბილისის საქალაქო სასამართლოს უკვე მიმართა, მოწმის სტატუსით დაბარებულიყო გუბაზ სანიკიძე. 13 ივლისს სანიკიძე მაგისტრატი მოსამართლის თანდასწრებით გამოიკითხა.  შსს-მ სასამართლოს მიმართა, გუბაზ სანიკიძე მოწმის სტატუსით გამოიკითხოს 

 საქართველოს მე-10 მოწვევის პარლამენტის წევრი 
2020 წლის 6 ნოემბერს ტელეკომპანია „იმედმა“ გაავრცელა უკრაინული „ობოზრევატელის“ მიერ გამოქვეყნებული ჩანაწერი, სადაც მათი მტკიცებით გუბაზ სანიკიძისა და მიხეილ სააკაშვილის ბიძის, თემურ ალასანიას საუბარია ასახული. „იმედის“ ცნობით, ჩანაწერების მიხედვით, რომელთა ავთენტურობა არ არის დადგენილი, საუბარი ძალადობრივი გზით ხელისუფლების შეცვლასა და არეულობის ორგანიზებას შეეხება. ტელეკომპანია „იმედი“ უკრაინულ „ობოზრევატელზე“ დაყრდნობით ავრცელებს ჩანაწერებს, რომელშიც სავარაუდოდ თემურ ალასანია და გუბაზ სანიკიძე, ასევე სალომე სამადაშვილი საუბრობენ 

2020 წლის 11 დეკემბრიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: "ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. 2021 წლის თებერვალში საქართველოს პარლამენტმა უარი თქვა პირადი განცხადების საფუძველზე (არჩევნების შედეგების ბოიკოტის გამო) გუბაზ სანიკიძისთვის საპარლამენტო უფლებამოსილების შეწყვეტაზე. საქართველოს პარლამენტმა უარი თქვა 51 დეპუტატისთვის უფლებამოსილების შეწყვეტაზე 

2023 წლის 24 მარტს საქართველოს პარლამენტში ინტერპელაციის დროს სანიკიძე და საქართველოს პრემიერ-მინისტრი ირაკლი ღარიბაშვილი ერთმანეთს სიტყვიერად დაუპირსპიდნენ. ღარიბაშვილმა სანიკიძეს ბრალი დასდო 100 000 აშშ დოლარად „გაყიდვაში“.  ირაკლი ღარიბაშვილი - გუბაზ სანიკიძისნაირი მოღალატეები და არაკაცები ვერასოდეს იქნებიან ამ ქვეყანაში ხელისუფლების წარმომადგენლები 

 პირადი ცხოვრება 
ჰყავს მეუღლე და ორი შვილი. დეკლარაცია  ფლობს რუსულ და არაბულ ენებს.

 რესურსები ინტერნეტში 

 გუბაზ სანიკიძე — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევის უზენაესი საბჭო) 

 სქოლიო 

კატეგორია:დაბადებული 2 თებერვალი
კატეგორია:დაბადებული 1967
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს V მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:ქუთაისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
გუბაზ
კატეგორია:საქართველოს X მოწვევის პარლამენტის წევრები
კატეგორია:ცოცხალი ადამიანები